
РЕПУБЛИКА СРБИЈА – ГРАД БЕОГРАД
ГРАДСКА ОПШТИНА СТАРИ ГРАД – УПРАВА ГРАДСКЕ ОПШТИНЕ
Конкурсна комисија 
I-04 број: 020-760/2026 – _.9.2026. године
Београд, Македонска 42


Информација за кандидате о конкурсном поступку за извршилачкo раднo местo послови подршке при регистрацији стамбених заједница, у Одсеку за стамбене послове у Одељењу за имовинско-правне и стамбене послове
Позивамо Вас да се пријавите на посао на којем ћете обављати послове подршке при регистрацији стамбених заједница

	Позивамо Вас да се пријавите за обављање послова израде предлога аката о упису, односно одбацивању пријаве за упис стамбене заједнице и управника/професионалног управника у Регистар стамбених заједница; израде предлога аката о промени, односно одбацивању пријаве за промену података о управнику/професионалном управнику у Регистру стамбених заједница; предлога аката о упису, односно одбацивању пријаве за упис стамбене заједнице и професионалног управника у Регистар стамбених заједница; предлога аката о промени података, односно одбацивању пријаве за промену података о стамбеној заједници у Регистру стамбених заједница; учествујете у обављању послова за потребе Комисије за релазизацију мера енергетске санације- у оквиру програма енергетске санације породичних кућа и станова ( израђујете предлоге одлука, радите извештаје и пратите реализацију извршења одлука), обављате и друге послове по налогу шефа Одсека, руководиоца Одељења и начелника Управе; 
За обављање наведеног посла је потребно високо образовање из научне и стручне области економске или правне науке у оквиру образовно-научног поља друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци положен државни стручни испит и потребне компетенције за обављање послова радног места

	Датум објављивања конкурса
	22.09.2026. године

	2.
	Последњи дан за достављање пријаве на конкурс
	30.9.2026. године

	3.
	На шта је посебно важно да обратите пажњу у тексту конкурса
	Обратите пажњу на опис послова на радном месту како бисте проценили да ли Вам овај посао заиста одговара. Проверите да ли испуњавате све услове који се траже за посао, нарочито у делу образовања и радног искуства, јер ако нешто не испуњавате, нећете моћи да учествујете на конкурсу. За овај посао морате да имате 3 године радног искуства на пословима са високим образовањем на основним академским студијама у обиму од најмање 240 ЕСПБ бодова

	4.
	Како подносите пријаву на конкурс
	Пријава се подноси само преко обрасца који се налази на нашем сајту http://www.starigrad.org.rs/,                        Може те га пронаћи на нашем сајту и одштампати. Обавезна поља која су означена * у обрасцу обавезно попуните, јер ако их не попуните нећете моћи да учествујете на овом конкурсу. Пријаву попуњавајте читко и прецизно, јер ако пријава није јасна или су неки подаци лоше уписани па нису јасни, нећемо прихватити Вашу пријаву.

	5.
	Које доказе достављате уз пријаву на конкурс
	Нисте дужни да доставите ниједан други доказ уз пријаву. 

	6.
	Када достављате остале доказе који се траже на овом конкурсу
	Све доказе које Вам будемо тражили током конкурса, морате да доставите у року од 5 радних дана од дана када добијете обавештење. Ако их не доставите у том року, нећете више моћи да учествује на конкурсу.

	7.
	Шта је шифра пријаве
	Шифра пријаве је скуп бројева и слова који ћемо доделити Вашој пријави.
О шифри ћете бити обавештени у року од три дана од дана када предате пријаву.
Ако сте конкурисали на више радних места,
добићете онолико шифри колико сте пријава
послали. Забележите, односно сачувајте вашу шифру јер ћете је уписивати на све тестове које будете радили у изборном поступку.

	8.
	Очекивани датум отпочињања изборног поступка
	02.10.2026. године

	9
	Шта је провера посебних функционалних компетенција (ПФК)
	На овом конкурсу ће се проверавати да ли имате конкретна знања и вештине за рад на месту за које конкуришете. То су посебне функционалне компетенције. Провера ће се вршити писаним путем, тако што ће те радити писани задатак на тему коју одреди Конкурсна комисија Провераваћемо да ли познајете: 
Посебна функционална компетенција за област рада– управно-правни послови ,општи управни поступак -провераваће се писмено путем симулације.
7.2. Посебна  функционална компетенција за одређено радно место – планска документа, прописи и акти из надлежности и организације органа (Закон о локалној самоуправи) – провераваће се писмено  путем симулације.
7.3. Посебна функционална компетенција за одређено радно место –релевантни прописи из делокруга радног места (Закон о јавној својини РС)-провераваће се писмено путем симулације.  


	10
	Како да се припремите за проверу ПФК
	Прописи које се очекује да примените при изради на усменом излагању су: Закон о  општем  управном  поступку; Закон о локалној самоуправи; Закон о јавној својини РС.
Током саме провере биће вам дозвољено да користити текстове закона, с обзиром на то да нас интересује да ли знате да их примењујете, а не да ли сте их научили напамет.
На сајту Службе за управљање кадровима https://www.suk.gov.rs/
пронаћи ћете примере задатака за проверу ПФК у државним органима. Сличну поставку задатака за проверу компетенција можете очекивати и у овом изборном поступку.

	11.
	Колики је максимум бодова који можете остварити на провери ПФК
	Максимални број бодова који можете остварити у овој фази изборног поступка износи 18.

	12.
	Шта се проверава на завршном разговору
	Када проверимо Ваше ПФК, ако будете успешни и освојите минималан број бодова који Комисија одреди (о томе ће вас Комисија унапред обавестити), позваћемо вас на завршни разговор са Комисијом. На завршном разговору ћемо проверавати вашу мотивацију за рад на послу за који сте се пријавили.

	13.
	Како да се припремите за процену мотивације
	Мотивацију дефинишемо као нашу унутрашњу снагу да своје понашање усмеримо ка циљу којем тежимо. Тај „покретач у нама” је веома битан за успешно обављање неког посла, те ће на завршном разговору Комисија процењивати колико је изражена ваша мотивација за рад на радном месту за које сте се пријавили. Такође, цениће и ваш однос према организацији. Пристајање уз вредности односи се на усклађеност ваших ставова са вредностима организације у којој желите да радите. Те вредности су: лојалност, професионалност, етичност и сл.  За ову врсту разговора са Комисијом припремите се тако што ћете прикупити што више информација о органу и радном месту за које сте поднели пријаву (путем интернет странице, преко познаника, пријатеља…).
Добро промислите о кључним детаљима из Ваше биографије, као и о разлозима због којих сте изабрали радно место за које сте се пријавили и припремите се да их адекватно представите.

	14.
	Колики је максимум бодова који можете добити на завршном разговору- процена мотивације 
	Максимум бодова на завршном разговору који можете добити је 3.

	15.
	Када можете да очекујете резултате изборног поступка
	[bookmark: _GoBack]15.10.2026. године. 

	16.
	Како ћете бити обавештавани у вези са конкурсним поступком
	Сва потребна обавештења и позиве за учешће у изборном поступку добијаћете на контакте које сте навели у обрасцу пријаве. Проверавајте редовно своју електронску пошту, као и сајт органа који је огласио конкурс како бисте имали увид у ток поступка.

	17.
	Шта да радите ако желите да уложите жалбу
	Ако сматрате да су се у изборном поступку десиле неправилности које су могле утицати на исход конкурсног поступка, имате право да затражите да извршите увид у конкурсну документацију, као и да уложите жалбу на:
- решење којим је одбачена ваша пријава;
- решење о пријему у радни однос изабраног кандидата (ако сте били кандидат у изборном
поступку);
- решење о неуспеху јавног конкурса (ако сте били кандидат у изборном поступку).
На сваком решењу ће писати коме и у ком року можете да се жалите.

	18.
	Коме се можете обратити за подршку у овом конкурсном поступку
	Ако нисте сигурни или имате неке недоумице или нејасноће у вези са овим конкурсом, можете се обратити Ани Ковачевић, на тел. 011 33 00 651 радним данима од 10:00 до 12:00 часова




                                                                                  Председник _________________________ 

                                                                                   Члан _________________________ 

                                                                                    Члан ________________________

